Вось і пачаўся падрыхтоўчы перыяд футбалістаў “Тарпеда-БелАЗ” да сезона. Калі вы чытаеце гэтыя радкі, каманда ў двухразавым рэжыме працуе на зборы ў Лідзе. Безумоўна, прыхільнікаў тарпедаўцаў у гэты час найбольш цікавіць кадравае пытанне. Пасля заканчэння тэрмінаў дзеяння кантрактаў клуб пакінулі Яўген Лашанкоў, Антон Рабцаў, Дзяніс Парэчын, Віталь Ланько, Дзмітрый Шалудзько. Не завяршыліся поспехам і перамовы аб працягу супрацоўніцтва з Юрыям Рыжко, прапанаваныя кіраўніцтвам умовы не задаволілі футбаліста. А вось Валерый Каршакевіч і Аляксей Казлоў вырашылі захаваць сваю аўтазаводскую прапіску. Подпіс пад контрактам з нашым клубам паставіў галкіпер маладзёжнай зборнай Беларусі Уладзімір Пяцігораў, які мінулы сезон правёў у “Гарадзеі”. Нягледзячы на буйную (4:0) перамогу “Тарпеда-БелАЗ” у заключным матчы сезона, менавіта Уладзімір сваёй бліскучай гульнёй не дазволіў жодзінцам атрымаць яшчэ больш пераканаўчую вікторыю. У Лідзе разам з гульцамі асноўнага склада працуюць і ўчорашнія дублёры Юрый Раманюк, Яўген Пракопчык і Валерый Мараў, а таксама Андрэй Шарай і Яўген Шыдлоўскі, якія вярнуліся з арэнды. Акрамя іх да нашых футбалістаў дабавіліся знаходзячыяся на праглядзе паўабаронцы Дзмітрый Лебедзеў і Дзмітрый Герман, да таго ж чакаецца і прыезд прадстаўнікоў бліжняга замежжа. Напрыканцы хочацца прывесці словы Андрэя Віктаровіча, трэнера па варатарах, які вярнуўся ў наш клуб пасля дзесяцігадовага перапынку: “Што было ў Жодзіне ў той час і зараз – гэта “дзве вялікія розніцы”. Стадыён проста не пазнаць: цудоўнае поле, прыгожыя трыбуны і раздзявальні. У цэлым матэрыяльна-тэхнічная база значна палепшылася, прыемна будзе тут працаваць”. Аб чарговых навінах з лідскага збора каманды чытайце ў наступным нумары. Сяргей Пузанкевіч Заметили ошибку? Выделите текст, нажмите Ctrl+Enter и оставьте замечание!